ບໍລິສັດໄທເລີ່ມ ໂຄງການກໍ່ສ້າງ ​​ເຂື່ອນ​ໄຟຟ້າ​ພະລັງ​ນໍ້າ​ ທີ່ໄຊ​ຍະ​ບູລີແລ້ວ
ບໍລິສັດ ຊ. ການ​ຊ່າງ ​​​ຢືນຢັນວ່າ ຕົນຈະ​ເດີນໜ້າຕໍ່ໄປ ກັບ​​ໂຄງການ​ກໍ່ສ້າງ​​ ເຂຶ່ອນ​ໄຟຟ້າ​ພະລັງ​ນໍ້າ ທີ່​ເປັນ​ຂໍ້​ຂັດແຍ້​ງກັນ​ນັ້ນ.
ບໍລິສັດນຶ່ງຂອງໄທອາດໄດ້ເລິ່ມການກໍ່ສ້າງເຂຶ່ອນໄຟຟ້າພະລັງນໍ້າທີ່ເປັນຂໍ້ຂັດແຍ້ງກັນນັ້ນ ໄປແລ້ວຢູ່ໃນເຂດລຸ່ມແມ່ນໍ້າຂອງ ເຖິງແມ່ນບັນດາປະເທດ ໃນຂົງເຂດ ໄດ້ຮຽກຮ້ອງໃຫ້ມີ ການສຶກສາຄົ້ນຄວ້າເພີ່ມຕື່ມ ກ່ຽວກັບຜົນກະທົບຕໍ່ສະພາບແວດລ້ອມກໍຕາມ ໃນລາຍງານຂ່າວທີ່ອອກຢູ່ເວັບໄຊ້ຂອງຕົນເມື່ອວັນອັງຄານຜ່ານມານີ້ ບໍລິ ສັດ ຊ ການຊ່າງ ກ່າວວ່າ ຕົນໄດ້ແຈ້ງໃຫ້ຕະຫລາດຄ້າຮຸ້ນຂອງໄທຊາບວ່າ ການກໍ່ສ້າງເຂຶ່ອນໄຊຍະບູລີໃນ ພາກເໜືອຂອງລາວທີ່ມີມູນຄ່າ 3 ພັນ 500 ລ້ານໂດລາ ມີກໍານົດໃຫ້ເລິ່ມລົງມືໃນວັນທີ່ 15 ເດືອນມີນາຜ່ານມາ ຄະນະກໍາມາທິການຂົງເຂດແມ່ນໍ້າຂອງສາກົນ ຊຶ່ງໂຮມທັງໄທ ກໍາປູເຈຍ ລາວ ແລະຫວຽດ ນາມ ໄດ້ເຫັນພ້ອມນຳກັນ ເມື່ອເດືອນທັນວາປີຜ່ານມາວ່າ ຈໍາເປັນຕ້ອງໃຫ້ມີການສຶກສາ ເພີ່ມຕື່ມ ເພື່ອຊັ່ງຊາຕີລາຄາເບິ່ງຜົນກະ ທົບຕໍ່ສະພາບແວດລ້ອມວ່າມີໜ້ອຍຫລາຍສໍ່າໃດ ກ່ອນລົງມືກໍ່ສ້າງຄວນຈະມີຂຶ້ນນັ້ນ ແຕ່ອີງຕາມຖະແຫຼງການຂອງບໍລິສັດ ຊ ການຊ່າງນັ້ນແລ້ວເບິ່ງຄືວ່າໃຫ້ ການຢືນຢັນ ກ່ຽວກັບວ່າ ທາງບໍລິສັດໄດ້ຜັກດັນໃຫ້ດໍາເນີນໂຄງການກໍ່ສ້າງຕໍ່ໄປ ແລະບໍ່ຕ້ອງກັງວົນ ນໍາການຕັດສິນ ທີ່ບໍ່ເປັນຂໍ້ຜູກມັດຢ່າງຖືກຕ້ອງຕາມກົດໝາຍນັ້ນ ກຸ່ມປົກປ້ອງສະພາບແວດລ້ອມກ່າວວ່າ ເຂຶ່ອນໄຊຍະບູລີນີ້ ອາດສາມາດສ້າງຜົນກະທົບ ທີ່ບໍ່ແນ່ນອນຕໍ່ປະຊາຊົນ 60 ລ້ານຄົນທີ່ອາໄສຢູ່ຕາມລໍາແມ່ນໍ້າຂອງ ແລະພວກເຂົາເຈົ້າ ກໍເພີ່ງພາການຫາປາເປັນຫລັກຂອງການດໍາລົງຊີວິດຂອງພວກເຂົາເຈົ້າ ທ່ານນາງພຽນພອນ ດີຖີຜູ້ປະສານງານການປຸກລະດົມປະຈຳປະເທດໄທຂອງອົງການ ແມ່ນໍ້າສາກົນ ທີ່ມີສຳນັກງານຢູ່ສະຫະລັດ ບອກວີໂອເອວ່າ ການກໍ່ສ້າງຂັ້ນຕົ້ນຢູ່ໃນ ບໍລິເວນເຂຶ່ອນນັ້ນ ແມ່ນໄດ້ບັງຄັບປະຊາຊົນບາງພວກໃນທ້ອງຖິ່ນ ຕ້ອງໄດ້ຍົກຍ້າຍໜີ ອອກໄປຢູ່ແຫ່ງອື່ນແລ້ວ /ສຽງ/ ທ່ານນາງພຽນພອນ ກ່າວວ່າ ອີງຕາມການສໍາຫລວດຄົ້ນຄວ້າຂອງພວກເຮົາໃນບໍລິເວນ ເຂຶ່ອນນັ້ນ ປາກົດວ່າ ໄດ້ມີການຍົກຍ້າຍໜີບາງໝູ່ບ້ານໄປແລ້ວ ຄືຢ່າງໜ້ອຍມີນຶ່ງບ້ານທີ່ ຕັ້ງຢູ່ບ່ອນສ້າງເຂຶ່ອນນັ້ນໄດ້ຍ້າຍໜີໄປບ່ອນອື່ນລຽບລ້ອຍແລ້ວແລະວ່າທັງວຽກງານການ ກໍ່ສ້າງແລະການຕຽມແມ່ນໄດ້ ເລິ່ມຕົ້ນໄປແລ້ວ ຂ້າພະເຈົ້າຄິດວ່າ ດົນກວ່າປີນຶ່ງປະມານນັ້ນ ໂຄງການສ້າງເຂຶ່ອນໄຊຍະບູລີດັ່ງກ່າວນີ້ ຄາດວ່າຈະໃຊ້ເວລາກໍ່ສ້າງປະມານ 8 ປີກວ່າຈະ ສໍາເລັດ ລາວ ທີ່ເປັນປະເທດຍາກຈົນທີ່ສຸດປະເທດນຶ່ງຂອງໂລກ ຄາດການວ່າຈະ ໄດ້ຜົນປະໂຍດ ທາງເສດຖະກິດຢ່າງມະຫາສານ ຈາກການຂາຍກະແສໄຟ ຟ້າສ່ວນໃຫຍ່ 1,260 ກິໂລວັດ ຂອງເຂຶ່ອນໄຟຟ້າພະລັງນໍ້າແຫ່ງນີ້ ໃຫ້ແກ່ໄທ